Хонконгска битка
Хонконгската битка, известна още като отбраната на Хонконг и падането на Хонконг, е една от първите битки на Тихоокеанския театър през Втората световна война. Сутринта на нападението над Пърл Харбър сили на Японската империя атакуват британската колония в Хонконг. Атаката е в нарушение на международното право, тъй като Япония не е обявила война на Британската империя. Хонконгският гарнизон се състои от британски, индийски и канадски формирования както и от китайски войници и наборници разположени в и около Хонконг.